Volta (unitas)
Volta (-ae, f.), sive voltium (-ii, n.), siglis V scriptum, in Systemate Internationali est unitas tensionis electricae, potius differentiae potentialis(en) vel virium electromotivarum(en). Ex Alexandro Volta physico Italo (1745–1827) appellatur, qui cumulum voltaicum(en), primum accumulatrum chemicum hodiernum, excogitavit. Una volta valet 1 m2 · kg · s-3 · A-1, vel 1 iulium energiae per culombium, J/C. In lingua mathematica: V = W A = W ⋅ s A ⋅ s = J C = N ⋅ m A ⋅ s = kg ⋅ m 2 A ⋅ s 3 {\displaystyle {\mbox{V}}={\dfrac {\mbox{W}}{\mbox{A}}}={\dfrac {{\mbox{W}}\cdot {\mbox{s}}}{{\mbox{A}}\cdot {\mbox{s}}}}={\dfrac {\mbox{J}}{\mbox{C}}}={\dfrac {{\mbox{N}}\cdot {\mbox{m}}}{{\mbox{A}}\cdot {\mbox{s}}}}={\dfrac {{\mbox{kg}}\cdot {\mbox{m}}^{2}}{{\mbox{A}}\cdot {\mbox{s}}^{3}}}} Secundum legem Ohmicam, in filo conductore cuius resistentia electrica est unius ohmii, tensio electrica unius volti fluxionem electricam unius amperii provocat, ut possimus scribere unam voltam uno amperio per unum ohmium multiplicato aequalem esse.